Проект „Здравословен начин на живот с LEGO Education“ по националната програма „Хубаво е в детската градина“
167 ДГ „Малкият принц“ кандидатства по националната програма „Хубаво е в детската градина“ с проект „Здравословен начин на живот с LEGO Education“, който бе одобрен. 

По него ще работи педагогическият екип и децата на група „Палавници“ през учебната 2024г./2025г.
Резюме на проекта:

Един от основните фактори за правилното развитие на децата в предучилищната възраст е здравословният начин на живот. Той е от голямо значение за развитието и балансирането на физическото, психическото и социалното благополучие. В днешно време децата се изправят пред проблем, а именно липсата на физическа активност, нездравословно хранене и неспособност за регулиране на емоциите. Ето защо е от изключителна важност децата да са запознати с различните компоненти на здравословният начин на живот още от ранна възраст.

 Чрез образователната програма „Здравословен начин на живот с LEGO Education“ се цели иновативен и забавен процес на запознаването на децата с различните компоненти на здравословният начин на живот – здравословно хранене, хигиена, физическа активност, емоционално здраве и безопасност. С помощта на образователните комплекти на LEGO Education в детската градина децата ще практикуват, учат и прилагат тези концепции по интерактивен начин.

 
В допълнение на програмата се приобщават родителите, които са в основата за укрепването и подкрепата на здравословните навици у децата. Образователната програма обединява усилията на детската градина като институция, учителите и родителите за да се осигури по-добро и здравословно бъдеще за децата.
Цели на проекта:

1. Усвояване на знания и правила за правилно хранене и хигиенни навици чрез упражнения.
2. Обобщаване и затвърдяване на знанията за ролята на личната хигиена и безопасността.

3. Развитие и усъвършенстване на двигателни и социални умения чрез групови дейности.
4. Разработване и участие в ролеви игри за обучение по безопасност и емоционално здраве.

5. Приобщаване на родителите към програмата за здравословен начин на живот.
